open-index/open-wikipedia-markdown huggingface dataset:
เทศกาลวูดสต็อก

thumb|เทศกาลวูดสต็อก เวทีเรดมอนด์

**งานดนตรีและศิลปะวูดสต็อก** () หรือมีชื่อไม่เป็นทางการว่า **วูดสต็อก** () หรือ**เทศกาลวูดสต็อก** () มีคำเปรยว่า "An Aquarian Exposition: 3 Days of Peace & Music" จัดขึ้นที่ไร่ของแมกซ์ ยาสเกอร์ ที่มีพื้นที่ 600 เอเคอร์ (2.4 ตร.กม.) ใกล้กับหมู่บ้านในไวต์เลก ที่เมืองเบเธล นิวยอร์ก ตั้งแต่วันที่ 15-18 สิงหาคม ค.ศ. 1969 ในช่วงวันสุดสัปดาห์ที่จัดมีฝนตกบ้างบางครั้ง มีการแสดงภายนอกถึง 32 ศิลปิน ต่อหน้าคนดูกว่า 300,000 คน และมีการยอมรับอย่างกว้างขวางว่าเป็น 1 ในเหตุการณ์ที่ยิ่งใหญ่ที่สุดและเป็นแกนหมุนในประวัติศาสตร์ดนตรี และติดอยู่ในอันดับ ใน 50 อันดับเหตุการณ์ที่เปลี่ยนประวัติศาสตร์ร็อกแอนด์โรล ของนิตยสารโรลลิงสโตน

เหตุการณ์นี้มีบันทึกไว้ในภาพยนตร์สารคดีในปี ค.ศ. 1970 เรื่อง *Woodstock* ซึ่งภาพยนตร์ประสบความสำเร็จดี มีเพลงประกอบภาพยนตร์ เพลงของโจนี มิตเชลล์ ที่ชื่อ "Woodstock" ที่เป็นการรำลึกถึงเหตุการณ์และกลายเป็นเพลงฮิตของ ครอสบี, สติลส์, แนช แอนด์ ยัง

ชื่อของงานมาจากชื่อเมืองวูดสต็อก รัฐนิวยอร์ก ซึ่งอยู่ห่างออกไป 69 กิโลเมตร เป็นเมืองเก่าแก่ที่มีประวัติความเป็นมาด้านศิลปะมาตั้งแต่ต้นศตวรรษที่ 20  และเป็นที่พักอาศัยของศิลปินนักร้องที่มีชื่อเสียงหลายคน เช่น บ็อบ ไดแลน จอห์นนี แคช จิมิ เฮนดริกซ์ 
## อ้างอิง

หมวดหมู่:เทศกาลดนตรี
หมวดหมู่:คอนเสิร์ต
หมวดหมู่:แฟรนไชส์สื่อมวลชน
ศิลปะสัจนิยม

[thumb|260px |ภาพเขียนแบบสัจจนิยม “สวัสดีมงซิเออร์คูร์เบต์” โดย [กุสตาฟ คูร์เบต์ ค.ศ. 1854]]
**ศิลปะสัจนิยม** () คือทัศนศิลป์ และ วรรณกรรมที่แสดงตัวแบบหรือเรื่องราวตามที่ปรากฏในชีวิตประจำวันโดยปราศจากการสร้างเสริมหรือการตีความหมาย และหมายถึงงานศิลปะที่เผยให้เห็นถึงความเป็นจริงที่อาจจะเน้นความเป็นอัปลักษณ์ด้วย

สัจนิยมมักจะหมายถึงขบวนการศิลปะที่เริ่มขึ้นในฝรั่งเศสในคริสต์ทศวรรษ 1850 ความนิยมสัจนิยมเพิ่มมากขึ้นเมื่อเริ่มมีศิลปะการถ่ายภาพเกิดขึ้น ที่ทำให้ศิลปินมีความต้องการที่จะสร้างงานที่ดู “แท้จริง” ศิลปินสัจนิยมจะมีทัศนคติที่ตรงกันข้ามกับลัทธิจินตนิยมซึ่งเป็นประเภทของศิลปะที่มีอิทธิพลต่องานศิลปะและวรรณกรรมในฝรั่งเศสในปลายคริสต์ศตวรรษที่ 18 และต้นคริสต์ศตวรรษที่ 19 การไม่ใช้ความรู้สึกส่วนตัวในการบิดเบือนทำให้ศิลปินสัจนิยมมีความเชื่อในปรัชญาของความเป็นจริง และ ต่อต้านการแสดงออกทางอารมณ์อย่างเกินเลย สัจจะและความเที่ยงตรงคือปัจจัยสำคัญของผู้ที่เรียกตนเองว่าเป็นสัจนิยม

## อ้างอิง

* 

## ดูเพิ่ม
* ศิลปะจินตนิยม 
* วรรณกรรมแบบสัจนิยม
* ทัศนศิลป์แบบสัจนิยม
* จิตรกรรมสัจนิยมแบบภาพถ่าย

## แหล่งข้อมูลอื่น
*Article on American literary realism at the Literary Movements site

*
หมวดหมู่:ปรัชญาศิลปะ
หมวดหมู่:ศิลปะสมัยใหม่
หมวดหมู่:จิตรกรรม
บุคคลไม่พึงปรารถนา

ในการทูต **บุคคลไม่พึงปรารถนา** () เป็นชาวต่างประเทศซึ่งต้องห้ามเข้าหรือพำนักในประเทศหนึ่ง ๆ ตามคำสั่งของรัฐบาลประเทศนั้น ถือเป็นรูปแบบที่ร้ายแรงที่สุดของการตำหนิโทษที่ประเทศใด ๆ จะสามารถนำมาใช้แก่เจ้าหน้าที่ทางทูตของต่างประเทศซึ่งได้รับความคุ้มกันทางทูตไม่ให้ถูกจับกุมคุมขังหรือดำเนินคดี

ข้อ 9 แห่งอนุสัญญากรุงเวียนนาว่าด้วยความสัมพันธ์ทางทูต (Vienna Convention on Diplomatic Relations) ระบุว่า รัฐผู้รับ (รัฐที่เจ้าหน้าที่ทางทูตได้รับการส่งมา) จะประกาศให้เจ้าหน้าที่ทางทูตเป็นบุคคลไม่พึงปรารถนา "ณ เวลาใด ๆ และโดยไม่จำต้องอธิบายการตัดสินใจ" ก็ได้ และถ้ารัฐผู้ส่ง (รัฐที่ส่งเจ้าหน้าที่ทางทูตมา) ไม่เรียกตัวเจ้าหน้าที่ผู้นั้นกลับไป รัฐผู้รับจะประกาศไม่ยอมรับว่า เจ้าหน้าที่คนนั้นเป็นสมาชิกคณะผู้แทนทางทูตก็ได้

## อ้างอิง

## ดูเพิ่ม
* การลบออกจากความทรงจำ ()

หมวดหมู่:กฎหมายระหว่างประเทศ
หมวดหมู่:คำศัพท์กฎหมาย
จอมมหากาฬทับทิมดำ

**จอมมหากาฬทับทิมดำ** หรือ **Der Fluch des schwarzen Rubin** เป็นภาพยนตร์ร่วมทุนของบริษัทภาพยนตร์ไทยไตรมิตรกับคอนสแตนตินฟิล์ม ประเทศเยอรมัน ฯลฯ ระบบ 35 มม. ถ่ายทำในประเทศไทย เข้าฉายที่โรงภาพยนตร์เฉลิมเขตร์   เดือนกันยายน  พ.ศ. 2509 

ดาราฝ่ายไทยนำแสดงโดย เมตตา รุ่งรัตน์ และ ปรียา รุ่งเรือง ร่วมด้วย อดินันท์ สิงห์หิรัญ (ดาวร้ายตุ๊กตาทองประกอบชายประจำปี 2508 เรื่อง *ฉัตรดาว*), จมื่นมานิตย์นเรศ ดาราใน *เลือดทหารไทย*, อบ บุญติด และ หม่อมชั้น พวงวัน ประชันดาราต่างประเทศ

มีหลายชื่อสำหรับการฉายในประเทศต่าง ๆ เช่น  *จอมมหากาฬทับทิมดำ/The Secret of the Black Ruby (ใบปิดหนังในไทย), Thirteen Days to Die (อเมริกา), 13 Days to Die (นานาชาติ) ฯลฯ*

## Cast
* Thomas Alder	รับบท 	Rolf Torring
* Horst Frank    รับบท 	Perkins
* เมตตา รุ่งรัตน์	รับบท 	จิตรา รัตนา (นางเอก)
* Peter Carsten	รับบท 	Hans Warren
* Carlo Tamberlani	รับบท 	Barrington
* Yu Sam	        รับบท 	Prinz Gulab
* Serge Nubret	รับบท 	Pongo
* ปรียา รุ่งเรือง	รับบท 	แม่สุพิณ (สายลับ)
* Jacques Bézard	รับบท 	Francis

## อ้างอิง

หมวดหมู่:ภาพยนตร์อิตาลีที่ออกฉายในปี พ.ศ. 2509
หมวดหมู่:ภาพยนตร์ภาษาอิตาลี
หมวดหมู่:ภาพยนตร์เยอรมันที่ออกฉายในปี พ.ศ. 2509
มาร์ช

**มาร์ช** () หมายถึง เพลงแบบหนึ่งซึ่งประพันธ์ไว้ใช้ในการเดินแถวและ​สวนสนาม เช่น การเดินแถวของทหาร และ​การ​สวนสนาม​ของทหาร​ เป็นต้น  เพื่อให้การเดินแถวมีระเบียบเรียบร้อยไม่สับสน โดยจะมีจังหวะการเดินตามจังหวะเพลง

[thumb|การบรรเลงเพลงมาร์ช โดยวง[โยธวาทิตของกองทัพเวียดนาม]]

## ประเภทของเพลงมาร์ช
เพลงมาร์ชมีอยู่ 2 แบบ ได้แก่
# **Quick March** หรือ **Quick Steps** เป็นจังหวะการเดินแบบเร็ว ประมาณ 116 ถึง 120 ก้าวต่อนาที  เป็นทำนองเพลงที่คึกคัก เร้าใจ มีจังหวะหนักแน่นมั่นคง  มีการเดินหลักอยู่ 2 แบบคือ
## การก้าวตามจังหวะแบบปกติ
## การก้าวแบบ Short March คือการก้าวตามจังหวะ แต่มีช่วงก้าวที่สั้น หรือการก้าวแบบส้นต่อส้น
# **Slow** หรือ **Processional March** ใช้จังหวะการเดินแบบช้า ๆ ประมาณ 72 ก้าวต่อนาที  เป็นท่วงทำนองเพลงที่ขึงขัง สง่างาม องอาจ หรืออาจเศร้าสลด  โดยแบบ Slow จะแบ่งได้ 2 ชนิด ใช้ในโอกาสที่ต่างกันด้วย คือ
## Festival March มีทำนองที่สง่าเกรียงไกรและร่าเริง ใช้บรรเลงนำขบวนแห่ในงานพิธีที่สำคัญ เช่น งานสมรส งานฉลองชัยชนะ
## Funeral March มีทำนองที่เศร้าสลด ใช้บรรเลงเดินนำขบวนแห่ศพ

การเดินแบบ Slow March นั้นจะแตกต่างจาก Quick March โดยที่การเดินแบบ Slow March จะย่างเท้าก้าวละ 2 จังหวะ โดยจังหวะที่หนึ่งจะเตะเท้าออกไปข้างหน้า ปลายเท้าชี้ตรง ฝ่าเท้าขนานกับพื้น จังหวะที่สองจึงวางเท้าลง

;ตัวอย่างเพลงมาร์ช
* Marche militaire - Schubert
* Triumphal March from Aida - Verdi
* March from 'The Ruins of Athens' - Beethoven
* Funeral March from Symphony No.3 (Eroica) - Beethoven
* March of the Priests from Athalie - Mendelssohn
* March Slave - Tchaikovsky
* Wedding March - Mendelssohn

## นักประพันธ์เพลงมาร์ช
จอห์น ฟิลิป ซูซา (1854-1932) นักประพันธ์เพลงมาร์ชที่ทั่วโลกให้การยอมรับว่าเป็นราชาแห่งเพลงมาร์ช เป็นผู้ควบคุม วงดุริยางค์นาวิกโยธินสหรัฐอเมริกา ในช่วงปลายยุค โรแมนติก ผลงานชิ้นเอกของเขา คือ เดอะสตาร์สแอนด์สไตรพ์สฟอร์เอเวอร์ เพลงมาร์ชที่สภาคองเกรส มีมติให้เป็นเพลงมาร์ชประจำชาติอย่างเป็นทางการ

## อ้างอิง

หมวดหมู่:เพลง
มาร์ช (แก้ความกำกวม)

**มาร์ช** () อาจหมายถึง
* มาร์ช (march) - เพลงแบบหนึ่ง
* มาร์ช (แหล่งน้ำ) - แหล่งน้ำประเภทหนึ่ง
* นิสสัน มาร์ช - รถขนาดเล็กของนิสสัน

; ในความหมายภาษาอังกฤษ
* มีนาคม (March) - เดือนที่สามในปฏิทินเกรกอเรียน
เพลงสดุดี

**เพลงสดุดี** (;  *hymnos*) หมายถึง เพลงที่ใช้ขับร้องและบรรเลงสรรเสริญพระเกียรติ แต่ในสมัยปัจจุบันจำกัดใช้เฉพาะเพลงที่ใช้ในโบสถ์

เพลงสดุดีที่รู้จักกัน เช่น เพลง "อเมซิงเกรซ" แต่งขึ้นเมื่อปี ค.ศ. 1748 โดยจอห์น นิวตัน ชาวอังกฤษ เนื้อหาของเพลงนี้เขียนขึ้นมาจากชีวิตของนิวตันเอง และบางส่วนมาจากพระคัมภีร์ (เพลงสดุดีพระเจ้าที่เขียนขึ้นโดยกษัตริย์ดาวิด ในพระธรรม 1 พงศาวดาร บทที่ 16-17)

## อ้างอิง

## แหล่งข้อมูลอื่น

The links below are restricted to either material that is historical or resources that are non-denominational or inter-denominational. Denomination-specific resources are mentioned from the relevant denomination-specific articles. 
* 
* —Extensive database of hymns and hymnology resources; incorporates the Dictionary of North American Hymnology
* 
* 
* —2000 pages of hymns in both staff and neumatic notation
* —Site with extensive hymn searching tools

หมวดหมู่:เพลง
หมวดหมู่:คำศัพท์ดนตรี
หมวดหมู่:คำศัพท์ศาสนาคริสต์
เดวิด นิเวน

**เจมส์ เดวิด เกรแฮม นิเวน** () (1 มีนาคม ค.ศ. 1910 - 29 กรกฎาคม ค.ศ. 1983) หรือ**เดวิด นิเวน** () เป็นนักแสดง นักเขียนนิยายชาวอังกฤษ เป็นที่รู้จักในบทฟิเลียส์ ฟอกก์ ในภาพยนตร์ *[[Around the World in 80 Days (1956 film)|Around the World in 80 Days]]* และบทเซอร์ ชาร์ล ลิตตัน หรือ "เดอแฟนทอม" ใน *[[The Pink Panther (1963 film)|The Pink Panther]]*

## อ้างอิง

หมวดหมู่:นักแสดงอังกฤษ
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลจากนครเวสต์มินสเตอร์
โทรทัศน์ชาติกัมพูชา

**โทรทัศน์ชาติกัมพูชา** () ย่อว่า **ททก.** เป็นสถานีโทรทัศน์ในประเทศกัมพูชา ดำเนินงานภายใต้กระทรวงข่าวสารออกอากาศทุกวันตั้งแต่เวลา 5:35 ถึง 0:00 เดิมมีอยู่ 2 ช่อง ได้แก่ TVK และ TVK2 (TVK2 ออกอากาศถึงวันที่ 13 มิถุนายน 2007 โดยออกอากาศตั้งแต่เวลา 11:30 ถึง 23:00 ก่อนจะกลับมาออกอากาศอีกครั้ง เมื่อเดือนเมษายน ค.ศ. 2020 ในฐานะสถานีโทรทัศน์เพื่อการศึกษา)

## ประวัติ
เริ่มทดลองออกอากาศเมื่อ ค.ศ. 1966 (แต่ข้อมูลอื่นคือปี ค.ศ. 1962) ในชื่อ **XUTV** ออกอากาศ 3 ชม./สัปดาห์ โดยรายการเป็นรายการข่าว โดยแพร่ภาพทางช่องสัญญาณที่ 8

วันที่ 17 เมษายน 1975 สถานีฯ ต้องเปิดสถานีเป็นภาคพิเศษตั้งแต่เวลา 7 นาฬิกา โดยจะเสนอข่าวเกี่ยวกับเขมรแดงแบบสดๆ ทั้งวันจนถึงเวลา 18.12 น. ของวันเดียวกัน ออกอากาศเพลง สิบเจ็ดเมษามหาโชคชัย ซึ่งเป็นเพลงชาติของเขมรแดง และไม่กี่นาทีหลังจากนั้น เขมรแดงก็ได้ทำลายสถานีสำเร็จแล้ว

สถานีฯ ได้กลับมาออกอากาศเมื่อปี 1983 โดยทดลองออกอากาศ สถานีโทรทัศน์ ทีวีเค ยังคงอยู่ในระบบทดลองออกอากาศถึงวันที่ 1 มีนาคม 1985 โดยในวันที่ 1 มีนาคม 1985 สถานีฯ ได้ชื่ออย่างเป็นทางการคือ **สทานี ตูรตัส กำปุเจีย** และในปี 1987 ได้ชื่อภาษาอังกฤษอย่างเป็นทางการคือ **TVK** ชื่อนี้ยังคงใช้ถึงปัจจุบัน

วันที่ 1 มกราคม 2000 ทีวีเค ได้เปิดอีกสถานี โดยมีชื่อว่า **TVK2** ซึ่งได้ยุติการออกอากาศไปในปี ค.ศ. 2007 ก่อนจะกลับมาออกอากาศอีกครั้ง เมื่อเดือนเมษายน ค.ศ. 2020 เพื่อใช้เป็นสถานีโทรทัศน์เพื่อการศึกษา สำหรับการจัดการเรียนการสอนทางไกลในช่วงการระบาดของโรคติดเชื้อโคโรนาไวรัส 2019 (COVID-19) ในประเทศกัมพูชา

### เวลาเปิด-ปิดสถานี
#### TVK
* ปี 1966-1975 เปิดสถานีเวลา 20.00 น. ปิดสถานีเวลา 23.00 น. ออกอากาศทุกวันอาทิตย์
* ปี 1983-1985 เปิดสถานีเวลา 20.00 น. ปิดสถานีเวลา 23.00 น. ออกอากาศทุกวันเสาร์-อาทิตย์
* ปี 1985-1989 เปิดสถานีเวลา 19.00 น. ปิดสถานีเวลา 23.00 น. ออกอากาศทุกวัน
* ปี 1989-1995 เปิดสถานีเวลา 17.00 น. ปิดสถานีเวลา 23.00 น.
* ปี 1995-2007 เปิดสถานีเวลา 6.00 น. ปิดสถานีเวลา 23.00 น.
* ปี 2007-ปัจจุบัน เปิดสถานีตลอด 24 ชั่วโมงแต่ยังคงออกอากาศเพลงชาติในเวลา 23.00 น. (ปิดภาคบ่าย จันทร์ - ศุกร์ เวลา 15.00 น. - 17.00 น. ก่อนเคารพธงชาติภาคเย็น ยกเว้นวันสำคัญและรายการพิเศษ)

#### TVK2
* ปี 2000-2007 เปิดสถานีเวลา 11.30 น. ปิดสถานีเวลา 23.00 น.
* ปี 2020-ปัจจุบัน เปิดสถานีตลอด 24 ชั้วโมง

## อ้างอิง
	

## แหล่งข้อมูลอื่น
* โทรทัศน์ชาติกัมพูชา
* 
* โทรทัศน์ชาติกัมพูชา ที่ยูทูบ

หมวดหมู่:สถานีโทรทัศน์ในประเทศกัมพูชา
เตชธร จามิกรณ์

**เตชธร จามิกรณ์** ชื่อเล่น **พัตเตอร์** (เกิดวันที่ 21 สิงหาคม พ.ศ. 2534) เป็นนักแสดงชายชาวไทย อดีตนักแสดงสังกัดสถานีโทรทัศน์สีกองทัพบกช่อง 7

## ประวัติ
**ส.ต.ต.เตชธร จามิกรณ์** (ชื่อเดิม: ภัทรนันท์, ปองภพ); (ชื่อเล่น: พัตเตอร์) เกิดเมื่อวันที่ 21 สิงหาคม พ.ศ. 2534 เป็นนักแสดงและตำรวจชาวไทย มีพี่สาวคือ แพนเค้ก-เขมนิจ จามิกรณ์ และน้องสาวคือ อิงกมล จามิกรณ์ เริ่มศึกษาที่โรงเรียนกรุงเทพคริสเตียนวิทยาลัย สายพลานามัย ปี 2554 พัตเตอร์จบการศึกษาระดับปริญญาตรีจากคณะรัฐศาสตร์ มหาวิทยาลัยรามคำแหง และได้รับพระราชทานปริญญาบัตรเมื่อวันที่ 18 มีนาคม 2559 และหลักสูตรการฝึกอบรมข้าราชการตำรวจและบุคคลที่บรรจุหรือโอนมาเป็นข้าราชการตำรวจชั้นสัญญาบัตร (หลักสูตร กอส.) รุ่นที่ 45 ประจำปีงบประมาณ พ.ศ. 2563 พัตเตอร์ เตชธร ประกาศลาจากวงการและได้เป็นนักฟุตบอลอาชีพของ ทีมเกร็กคู ลูกทัพฟ้า ปทุมธานี ปี 2556 พัตเตอร์ได้สมัครเป็นทหารอากาศโดยไม่ขอผ่อนผันเป็นเวลา 2 ปี ปัจจุบันได้ปลดประจำการแล้ว

## ชีวิตส่วนตัว
เตชธรสมรสกับ พัดชา-ลวิตรา จามิกรณ์ (กฤตพร บุญญานุเคราะห์) แฟนสาวนอกวงการ ซึ่งเป็นนางพยาบาล หลังจาก​คบหาดูใจกันมาทั้งหมด 2 ปี

ปัจจุบัน เตชธรและลวิตรา มีธิดาด้วยกัน 2 คน คือ

# ด.ญ.จิณชญาดา จามิกรณ์ หรือ น้องอัญชัญ เกิดเมื่อวันที่ 23 กันยายน พ.ศ. 2559 ที่โรงพยาบาลวิภาวดี
# ด.ญ.ดวงจันทร์​ จา​มิกรณ์​ หรือ​ น้อง​ลูกจัน เกิด​เมื่อ​วันที่​ 24 มิถุนายน​ พ.ศ. 2562 ที่​โรงพยาบาล​วิภาวดี​

## ผลงานละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

; ในฐานะนักแสดงอิสระ 

## ผลงานถ่ายแฟชั่น
* VOLUME vol. 4 no. 78 July 2008
* นิตยสาร เธอกับฉัน

### ผลงานอื่นๆ
* เคยเป็นนักฟุตบอลทีมชาติรุ่นอายุ 12-16 ปี
* นักเตะทีมเกร็กคู ลูกทัพฟ้า ปทุมธานี

## อ้างอิง

* 

หมวดหมู่:นักแสดงละครโทรทัศน์ชายชาวไทย
หมวดหมู่:นายแบบไทย
หมวดหมู่:ทหารอากาศชาวไทย
หมวดหมู่:ตำรวจชาวไทย
หมวดหมู่:นักฟุตบอลชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
เอมิกา บูเฮอร์

**เอมิกา เกรซ บูเฮอร์** (ชื่อเล่น เอมี่) เกิดเมื่อวันที่ 1 ตุลาคม พ.ศ. 2529 เป็นนักแสดงลูกครึ่งไทย-อเมริกัน เป็นบุตรคนสุดท้องจากจำนวนพี่น้องสามคน  พี่สาวคนรองของเธอคือ เจมี่ บูเฮอร์ ซึ่งเป็นนักแสดงเช่นเดียวกัน

ปัจจุบันแต่งงานมีครอบครัวแล้ว และอำลาวงการบันเทิงแล้ว

### ผลงานละครโทรทัศน์

## อ้างอิง

หมวดหมู่:นักแสดงหญิงชาวไทย
หมวดหมู่:ชาวไทยเชื้อสายอเมริกัน
อะเพลลีส

**อะเพลลีสแห่งคอส** (; ) เป็นจิตรกรชาวกรีกที่มีชื่อเสียงในคริสต์ศตวรรษที่ 4 พลินิผู้อาวุโสลำดับฝีมือของอะเพลลีสว่าดีกว่าจิตรกรก่อนหน้าและหลังจากนั้น และกล่าวว่าอยู่ในสมัยโอลิมปิกที่ 112 (332-329 ปีก่อนคริสต์ศักราช) ซึ่งอาจจะเป็นเพราะอะเพลลีสเขียนภาพเหมือนของอเล็กซานเดอร์มหาราช

## อ้างอิง

* 
* 
* John J. Popovic, "Apelles, the greatest painter of Antiquity" Source quotes from Pliny's Natural History.
* (rodcorp) "Giotto's circle, Apelles' lines, Chuang-tzu's crab" : Tracing a literary topos.

## ดูเพิ่ม
* กรีกโบราณ

หมวดหมู่:จิตรกรชาวกรีก
หมวดหมู่:จิตรกรในคริสต์ศตวรรษที่ 4
หมวดหมู่:จิตรกรยุคกรีกโบราณ
มาร์ธา เจฟเฟอร์สัน แรนโดล์ฟ

**มาร์ธา เจฟเฟอร์สัน แรนโดล์ฟ** () เป็นบุตรสาวของ โธมัส เจฟเฟอร์สัน ประธานาธิบดี คนที่ 3 ของ สหรัฐ เกิดเมื่อวันที่ 27 กันยายน ค.ศ. 1772 ที่ เมืองมอนติเซลโล เวอร์จิเนีย
ได้ขึ้นเป็นสุภาพสตรีหมายเลขหนึ่งเมื่อปี ค.ศ. 1801 แทนมารดาที่เสียชีวิตไปแล้วโดยเธอทำหน้าที่นี้ถึง 2 สมัยก่อนจะลงจากตำแหน่งในปี ค.ศ. 1809 และถึงแก่อสัญกรรมเมื่อวันที่ 10 พฤศจิกายน ค.ศ. 1836 ขณะอายุได้ 64 ปี

หมวดหมู่:สุภาพสตรีหมายเลขหนึ่งของสหรัฐอเมริกา
หมวดหมู่:บุคคลจากรัฐเวอร์จิเนีย
ไอยวริญท์ โอสถานนท์

**ฌาร์ม โอสถานนท์**   (เกิดวันที่ 17 มิถุนายน พ.ศ. 2530) เป็นนักแสดงและพิธีกรชาวไทย ก้าวสู่วงการบันเทิงด้วยตำแหน่ง มิสไทยแลนด์ยูนิเวิร์ส 2549 และ 2 รางวัลพิเศษ ได้แก่ ขวัญใจช่างภาพสื่อมวลชน และ รักษ์ความเป็นไทย นอกจากนี้ฌาร์มเคยเป็นนักกีฬากระโดดไกลของโรงเรียน และนักกอล์ฟเยาวชนของสมาคมกอล์ฟแห่งประเทศไทยที่ถูกจัดอันดับนักกอล์ฟเยาวชนเป็นลำดับที่ 9 จากสมาคมกอล์ฟแห่งประเทศไทยเมื่อปี พ.ศ. 2545 

ในการประกวดนางงามจักรวาล ฌาร์ม โอสถานนท์ สามารถผ่านเข้ารอบ 20 คนสุดท้ายในการประกวด มิสยูนิเวิร์ส 2006 ที่จัดขึ้น ณ ลอสแอนเจลิส สหรัฐอเมริกา

ปัจจุบัน ฌาร์ม โอสถานนท์ ทำงานในวงการบันเทิง นักแสดง พิธีกร นางแบบ นอกจากนี้ทำงานวิทยากรให้ความรู้ การพัฒนาบุคลิกภาพสู่ความสำเร็จและการสร้าง growth mindset ที่ดีสำหรับการใช้ชีวิตของคนรุ่นใหม่ ให้แก่ นักเรียน-นักศึกษา ในโรงเรียนและมหาวิทยาลัย

## ประวัติ
* การศึกษา : เกียรตินิยมอันดับ 2 คณะนิเทศศาสตร์ จุฬาลงกรณ์มหาวิทยาลัย (หลักสูตรนานาชาติ-ภาคภาษาอังกฤษ)

ชีวิตส่วนตัว ฌาร์ม - หมั้นและฉลองมงคลพร้อมจดทะเบียนสมรส ในวัน อาทิตย์ ที่ 6 ธันวาคม 2558 กับชายหนุ่มนอกวงการ นักธุรกิจชาวออสเตรเลีย ชื่อ "เจมส์ แอรอน โธมัส" หลังจากที่คบหาดูใจกันมาได้ 1 ปี เศษ หลังจากนั้นในเดือน ก.พ. 2562 ฌาร์มได้ออกมาให้สัมภาษณ์ว่าได้เลิกรากับสามีแล้ว

## ผลงาน
### ละครโทรทัศน์

### ภาพยนตร์

### พิธีกร
* รายการ One minute English (ช่อง 7)
* รายการทีวี ไกด์
* พิธีกรการประกวดไทยซูปเปอร์โมเดลคอนเทสต์ 2008
* สีสันบันเทิงสด ช่อง 3
* สีสันบันเทิง ช่อง 3
* เอไอเอส อุ่นใจได้แต้ม
* ชิงร้อยชิงล้าน ซันไชน์ เดย์ (6 มกราคม 2556)

## รางวัลที่ได้รับ
* นักกอล์ฟลำดับที่ 9 ในระดับเยาวชน จากสมาคมกอลฟ์แห่งประเทศไทย พ.ศ. 2545 
* มิสไทยแลนด์ยูนิเวิร์ส  ประจำปี พ.ศ. 2549
* ขวัญใจช่างภาพสื่อมวลชน จากเวทีมิสไทยแลนด์ยูนิเวิร์ส พ.ศ. 2549
* รักษ์ความเป็นไทย จากเวทีมิสไทยแลนด์ยูนิเวิร์ส พ.ศ. 2549
* ผ่านเข้ารอบ 20 คนสุดท้าย ในการประกวด Miss Universe 2006

## แหล่งข้อมูลอื่น
* IG: charm.os 

หมวดหมู่:พุทธศาสนิกชนชาวไทย
หมวดหมู่:บุคคลจากกรุงเทพมหานคร
หมวดหมู่:สกุลโอสถานนท์
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:ผู้ชนะการประกวดมิสยูนิเวิร์สไทยแลนด์
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นางงามไทย
พิตบูลล์

**พิตบูล** (Pit Bull) หรือ **พิตบูลเทอร์เรีย** (Pit Bull Terrier) เป็นชื่อเรียกสายพันธุ์สุนัขในสหรัฐอเมริกา ที่ได้จากการผสมข้ามสายพันธุ์ระหว่างบูลดอกกับเทอร์เรีย จากอังกฤษ ในอดีตใช้แข่งขันกัดสุนัข หรือสู้กับวัว  โดยทั่วไปหมายถึง 3 สายพันธุ์ ได้แก่
* อเมริกันพิตบูลเทอร์เรีย
* อเมริกันสแตฟฟอร์ดเชียร์เทอร์เรีย
* สแตฟฟอร์ดเชียร์บูลเทอร์เรีย 
พิตบูล ยังสามารถหมายถึง
* พิตบูล (แรปเปอร์) ชาวเม็กซิกัน-คิวบา-อเมริกัน

## ดูเพิ่ม
* บูล เทอร์เรีย
ลูกครึ่ง

**ลูกครึ่ง** หมายถึงลูกที่เกิดจากพ่อแม่ที่เป็นคนต่างชาติกัน คำว่าลูกครึ่งในประเทศไทย ไม่แน่ชัดว่าใช้ครั้งแรกเมื่อไหร่ ไม่พบในกฎหมายตราสามดวง และคาดว่าคงเริ่มใช้หลังรัชกาลที่ 4 ในสมัยอยุธยา ลูกครึ่งเกิดจากพ่อค้าฝรั่งในเมืองไทย และที่อพยพมาจากต่างประเทศ มีลูกหลานที่เป็นไพร่ในกรม เช่น กรมฝรั่งแม่นปืน เป็นต้น คนไทยสมัยนั้นไม่รู้สึกว่าลูกครึ่งแตกต่างจากไพร่ฟ้าทั่วไป จึงยังไม่เรียกคนเหล่านั้นว่าลูกครึ่ง จนเมื่อลูกครึ่งฝรั่งมีความแตกต่างขึ้นมา คือไม่ถูกเกณฑ์แรงงาน หรือไม่ใช่ไพร่เพราะมีกฎหมายฝรั่งคุ้มครองตามสิทธิสภาพนอกอาณาเขต อีกทั้งยังแต่งกายและมีวิถีชีวิตแบบฝรั่ง แต่จำนวนลูกครึ่งก็ยังมีไม่มากนัก ส่วนลูกครึ่งไทยจีนจะเรียกเป็นลูกชิ้นเสียมากกว่า

ในยุคใหม่ ลูกครึ่งโดยมากเกิดจากพ่อหรือแม่ชาวต่างชาติที่เข้ามาอยู่อาศัยหรือทำงานในประเทศไทย หรือเมื่อพวกเขาไปศึกษาต่อในต่างประเทศ มีรายงานว่าในปี พ.ศ. 2528 มีจำนวนลูกครึ่งในประเทศไทยประมาณ 7,000 คน คนรุ่นหลังนี้เป็นที่นิยมมากขึ้นในสังคม จนลูกครึ่งกลับมาเป็นที่นิยม เพราะอุตสาหกรรมบันเทิง ที่พวกเขาสามารถพูดภาษาอังกฤษได้อย่างคล่องแคล่ว กับหน้าตาที่มีส่วนผสมแบบตะวันตก เช่น สีผิวอ่อน/ขาว ตาใหญ่และมีสีแตกต่าง รูปร่างสูง โดยเป็นที่สนใจสำหรับสังคมไทย โดยเฉพาะในสังคมวัยรุ่นที่เป็นที่นิยม  ศิลปินลูกครึ่ง ที่โด่งดังอาทิเช่น วิโอเลต วอเทียร์, นาตาลี เดวิส, มาช่า วัฒนพานิช, ทาทา ยัง, คัทลียา แมคอินทอช, แอน ทองประสม, อารยา เอ ฮาร์เก็ต, ศรีริต้า เจนเซ่น, พอลล่า เทเลอร์, มาริโอ้ เมาเร่อ, อุรัสยา เสปอร์บันด์, ณเดชน์ คูกิมิยะ, อเล็กซ์ เรนเดลล์, ราณี แคมเปน เป็นต้น

## อ้างอิง

หมวดหมู่:เชื้อชาติ
หมวดหมู่:คำและวลีภาษาไทย
ไฮบริด

**ไฮบริด** () อาจหมายถึง
* ไฮบริด (ชีววิทยา) ลูกผสมข้ามชนิดหรือสายพันธุ์
* ยานพาหนะไฮบริด (HV) ยานพาหนะที่มีเครื่องยนต์สองระบบ
** ยานพาหนะไฟฟ้าไฮบริด (HEV) ยานพาหนะไฮบริดที่มีระบบไฟฟ้าส่วนหนึ่ง
* ไฮบริด (เทพปกรณัม) สิ่งมีชีวิตในเทพนิยายซึ่งร่างกายประกอบด้วยส่วนของสัตว์หลายชนิดผสมกัน
* ไฮบริด (ตัวละคร) ตัวละครของมาร์เวล
* คอมพิวเตอร์ไฮบริด คอมพิวเตอร์ลูกผสม
* หัวไฮบริด ไม้กอล์ฟหัวผสม เช่นหัวกึ่งไม้กึ่งเหล็ก
สโรชา วิริยะเมตตากุล

**สโรชา วิริยะเมตตากุล** (นามสกุลเดิม : **ตันจรารักษ์**)  เกิดเมื่อวันที่ 19 กันยายน พ.ศ. 2530 เป็นนักแสดงชาวไทย เป็นบุตรของนายวีระศักดิ์ และ นางเกตน์นิภา ตันจรารักษ์ เป็นน้องสาวของกวี ตันจรารักษ์ นักร้องและนักแสดงชาวไทย เธอมีเชื้อสายจีน มอญ ไทย นับถือศาสนาพุทธ

## ประวัติ
เธอมีพี่ชาย 3 คน เธอเป็นน้องสาวของ กวี ตันจรารักษ์ หรือ บีม D2B หรือที่รู้จักเธอจากบทบาท จูน ในภาพยนตร์เรื่อง ม.3 ปี 4 เรารักนาย รวมถึงผลงานละครและซิทคอมอีกมากมาย นอกจากนี้เธอก็ยังผ่านการประกวด BB&GG Contest 2003 จนได้ที่ 1 ระดับประเทศ
การศึกษาประถมการศึกษาปีที่ 1 - มัธยมศึกษาปีที่ 3 โรงเรียนเซนต์โยเซฟบางนา มัธยมศึกษาปีที่ 4-6 โรงเรียนราชวินิตบางแก้ว จบการศึกษาระดับอุดมศึกษาที่คณะศิลปศาสตร์ เอกจิตวิทยา มหาวิทยาลัยธรรมศาสตร์ และมีผลงานแสดงภาพยนตร์เรื่อง ม.3 ปี 4 เรารักนาย รับบท จูน 

ปัจจุบันเธอได้ผันตัวเป็นบิวตี้บล็อกเกอร์ในยูทูบในชื่อ **Updo By Buablink** ซึ่งมียอดคนติดตามถึง 6 แสนผู้ใช้ในปัจจุบัน (ข้อมูล ณ วันที่ 15 ธันวาคม 2564)

## ชีวิตส่วนตัว
เธอสมรสกับ นายพิพัทธ์ วิริยะเมตตากุล ลูกชายเจ้าของโรงพยาบาลวิภาวดี เมื่อวันที่ 10 มีนาคม พ.ศ. 2555 ที่โรงแรมพลาซ่า แอทธินี มีบุตรชายด้วยกัน 2 คน ได้แก่ น้องวายุและน้องวาตะ  เกิดเมื่อวันที่  เป็นฝาแฝดชายที่เกิดจากวิธีการทำเด็กหลอดแก้ว หรือ IVF

## ผลงาน

### ผลงานการแสดง

#### มิวสิกวิดีโอ
*มิวสิกวิดีโอ เพลง "แทนคำว่ารัก" ของ ศิลปิน บราเธอร์ส

#### ละครโทรทัศน์
* ปี 2549 ช่อง 3 - ละคร "พี่ชาย" รับบทเป็น *หนูนา*  (คู่กับ วรเวช ดานุวงศ์)
* ปี 2550 ช่อง 7 - ละคร "ภูตรักนะโม" รับบทเป็น *รินนา* (คู่กับ วรเวช ดานุวงศ์)
* ปี 2551 ช่อง 3 - ละครซิทคอม "เพื่อนซี้ล่องหน" (บ้านพักสุขสันต์) รับบทเป็น *ชะพลู* (คู่กับ วิทวัส สิงห์ลำพอง)
* ปี 2553 ทีวีไทย - ละคร "หัวใจอุ่นรัก"  รับบท อิงกมล  (คู่กับ เจสัน ยัง)
* ปี 2553 ช่อง 9 - ละครซิทคอม "สลัดโสด คอมปานี" รับบท จิ๊บจิ๊บ (คู่กับ ณัฐดนัย ชนิตร์วัฒน์) 

#### ภาพยนตร์
*ปี 2552 - ภาพยนตร์เรื่อง "ม.3 ปี 4 เรารักนาย" รับบท *จูน*   คู่กับ คณิน บัดติยา

### ผลงานเพลง
*อัลบั้ม รวมดาว 2007 
** เพลง "นกเขาคูรัก" (ร้องคู่กับ ทฤษฎี สหวงษ์) 
** เพลง "อ้อยใจ" (ร้องคู่กับ จักรินทร์ ศิลป์ชัยกิจ) 
* เพลง "รัก...ได้ยินหรือเปล่า" (เพลงประกอบภาพยนตร์ ม.3 ปี 4 เรารักนาย)

### คอนเสิร์ต
* D2B Summer Live in Concert พ.ศ. 2545 (รับเชิญ)

### พรีเซ็นเตอร์
*แป้งตรางู
*ภาพนิ่งปากกา PENTEL

## รางวัลที่ได้รับ
*ประกวด BB&GG Contest 2003 ได้ที่ 1 ระดับประเทศ

## อ้างอิง

## แหล่งข้อมูลอื่น
* 

หมวดหมู่:บุคคลจากกรุงเทพมหานคร
หมวดหมู่:นักแสดงหญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักร้องหญิงชาวไทย
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายมอญ
หมวดหมู่:บุคคลจากโรงเรียนราชวินิตบางแก้ว
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
หมวดหมู่:พุทธศาสนิกชนชาวไทย
หมวดหมู่:ยูทูบเบอร์ชาวไทย
เสาแบบคลาสสิก

thumb|220px |องค์ประกอบของเสา<br />1. entablature = คานเหนือเสา<br />
2. column = เสา<br />
3. cornice = บัวคอร์นิซ<br />
4. frieze = ลายตกแต่ง<br />
5. architrave หรือ epistyle = หน้ากระดานทับหลัง<br />
6. capital = หัวเสา<br />
7. shaft = ลำต้นเสา<br />
8. base = ฐานเสา<br />
9. stylobate = ฐานใต้เสา<br />
10. stereobate = ฐานแรก<br />
[thumb|220px |left|นิยามของเสาแบบต่าง ๆ ใน ''[Encyclopédie,* vol. 18]]
*'เสาแบบคลาสสิก''' () เป็นลักษณะเสาโบราณของสถาปัตยกรรมแบบคลาสสิก แต่ละแบบแยกจากกันได้โดยรูปทรง ลักษณะสัดส่วน และรายละเอียดของลักษณะของเสาที่ใช้ ตั้งแต่คริสต์ศตวรรษที่ 16 เป็นต้นมา นักทฤษฎีสถาปัตยกรรมแบ่งแยกเสาแบบคลาสสิกออกเป็นห้ากลุ่ม แต่ละกลุ่มก็จะมีลักษณะของเสาที่แตกต่างกันที่ประกอบด้วยหน้ากระดานทับหลัง (architrave), แถบตกแต่ง (frieze) และบัวคอร์นิซ 

การสร้างเสาแต่ละแบบก็ต่างกันออไปตั้งแต่เสาที่มีลักษณะอ้วนตันและปราศจากการตกแต่ง ไปจนเสาที่เพรียวและเต็มไปด้วยการตกแต่งอย่างงดงาม ที่แบ่งออกเป็น: เสาแบบทัสกัน (โรมัน), เสาแบบดอริก (กรีกและโรมัน), เสาแบบไอออนิก (กรีกและโรมัน), เสาแบบคอรินเทียน (กรีกและโรมัน) และเสาแบบคอมโพซิต (โรมัน) ในสมัยโบราณจะมีเพียงสามแบบ คือ ดอริก ไอออนิก และคอรินเทียนที่ประดิษฐ์ขึ้นโดยชาวกรีก ต่อมาชาวโรมันก็เพิ่มเสาทัสกันซึ่งเป็นแบบที่เรียบง่ายกว่าดอริก และแบบคอมโพซิตซึ่งมีการตกแต่งมากกว่าคอรินเทียน

คอลัมน์แบ่งออกเป็นสามส่วน: ลำตัวเสา (shaft) ฐานล่าง และ หัวเสา สิ่งก่อสร้างคลาสสิกจะมีองค์ประกอบตามแนวนอนที่รองรับด้วยเสาที่เป็นคานที่เรียกว่า เอนทาเบลเชอร์ (entablature) ซึ่งแบ่งออกเป็นสามส่วน: หน้ากระดานทับหลัง (architrave), แถบลายตกแต่ง (frieze) และบัวคอร์นิซ ความแตกต่างของเสาแบบคลาสสิกทราบได้จากลักษณะของหัวเสาที่ใช้ที่จะมีเอกลักษณ์ที่แตกต่างกันออกไป

เสาทั้งต้นและคานประกอบด้วยองค์ประกอบต่าง ๆ ตั้งแต่ฐานใต้เสา (stylobate) ซึ่งเป็นแป้นแบนที่เป็นที่ตั้งของเสาบนฐานพลินท์ (plinth) ซึ่งอาจจะเป็นสี่เหลี่ยมหรือวงกลมก็ได้ เป็นส่วนล่างสุดของฐาน ส่วนที่เหลือก็อาจจะตกแต่งด้วยบัว เช่นบัวมน (torus) หรือบัวเว้า (scotia) ที่แยกจากกันด้วยสันร่องเว้า (fillet หรือ band)

บนฐานก็จะเป็นลำต้นเสา (shaft) ที่ตั้งตามแนวดิ่ง ที่จะมีลักษณะเป็นแท่งกลมทั้งยาวและเพรียว ลำเสาบางทีก็จะมีการบากตกแต่งเป็นร่องตามแนวดิ่ง (fluting) ลำเสาตอนล่างจะใหญ่กว่าตอนบน ความแคบลงจะเริ่มตั้งแต่ขึ้นไปได้ราวหนึ่งในสามของเสา ที่ทำให้เสาดูเพรียวขึ้นกว่าความเป็นจริง

หัวเสา (capital) จะตั้งอยู่บนลำต้นเสาที่มีหน้าที่รับน้ำหนักที่กระจายลงมาบนคานลงมายังลำเสา แต่โดยทั่วไปแล้วหัวเสาจะเป็นสิ่งตกแต่งเพื่อความงดงาม หัวเสาที่ง่ายที่สุดคือหัวเสาแบบดอริกที่แบ่งออกเป็นสามส่วน คอเสา (necking) คือส่วนที่ต่อจากลำต้นเสา แต่แยกด้วยบัวหงายหัวเสา (echinus) อยู่เหนือคอเสาที่เป็นแป้นกลมที่โป่งออกมาไปเพื่อไปรับกับแป้นหัวเสา (abacus) ที่อาจจะเป็นสี่เหลี่ยมหรือวงกลมก็ได้ที่รองรับคาน 

## อ้างอิง

## ดูเพิ่ม
* สถาปัตยกรรมแบบคลาสสิก 

## แหล่งข้อมูลอื่น

หมวดหมู่:ประวัติศาสตร์ที่เกี่ยวกับการออกแบบ
หมวดหมู่:สถาปัตยกรรมคลาสสิก
หมวดหมู่:ประวัติศาสตร์สถาปัตยกรรม
เฉิน เหม่ย์หลิง

**เฉิน เหม่ย์หลิง** (, *ฉั่น เหมย์เหล่ง* ; ) หรือชื่อในการแสดง ; อังกฤษ: Agnes Chan ; ทับศัพท์: *แอกเนส ชาน*  นักร้อง, นักเขียนความเรียง ชาวฮ่องกง มีชื่อเสียงในช่วงคริสต์ทศวรรษ 1970  โดยการร้องเพลงและเล่นกีตาร์สไตล์โฟล์ก โดยเฉพาะเพลงของโจนี มิตเชล และมีชื่อเสียงโด่งดังทั้งในฮ่องกง ญี่ปุ่น และหลายประเทศในเอเชีย รวมทั้งประเทศไทย

เฉิน เหม่ย์หลิง สมรสกับผู้จัดการส่วนตัวชาวญี่ปุ่นและเดินทางไปศึกษาต่อที่มหาวิทยาลัยสแตนฟอร์ด จนจบปริญญาเอกด้านการศึกษา ปัจจุบันเธอเป็นอาจารย์อาคันตุกะของมหาวิทยาลัยเมจิโระ (目白大学) ประเทศญี่ปุ่น และมหาวิทยาลัยฮ่องกงแบบติสต์ (香港浸會大學) เธอได้รับเลือกเป็นทูตขององค์การยูนิเซฟ ตั้งแต่ปี ค.ศ. 1988  และร่วมทำงานกับคณะกรรมการยูนิเซฟญี่ปุ่น

## รายการโทรทัศน์
* TV Tokyo - Kitajima Wink Heart (เลิก ก.ย. 2007)
* Chiba TV - Agnes' Music Salon (เลิก 2006)

## อ้างอิง

## แหล่งข้อมูลอื่น

* Agnes Chan's Official Homepage (ในภาษาญี่ปุ่น)
* History of Agnes Chan

หมวดหมู่:นักร้องฮ่องกง
หมวดหมู่:นักร้องญี่ปุ่น
หมวดหมู่:ผู้รอดชีวิตจากมะเร็งเต้านม
หมวดหมู่:นักแสดงละครโทรทัศน์หญิงชาวฮ่องกง
หมวดหมู่:บุคคลจากมหาวิทยาลัยสแตนฟอร์ด
หมวดหมู่:บทความที่มีข้อความภาษาอังกฤษ
โคราชรายวัน คนอีสาน

**โคราชรายวัน คนอีสาน** เป็นหนังสือพิมพ์ท้องถิ่นราย 3 วัน เสนอข่าวทั่วไปในภาคตะวันออกเฉียงเหนือ ของ บริษัท ยืนหยัดชัดเจน จำกัด มี สุนทร จันทร์รังสี เป็นผู้บุกเบิก และมี รังสิต จันทร์รังสี บรรณาธิการผู้พิมพ์ผู้โฆษณา ออกวางตลาดทุกวันอังคารและวันศุกร์

ในอดีตใช้ชื่อ** โคราชรายวัน** เป็นหนังสือพิมพ์ท้องถิ่นที่ก่อตั้งเมื่อปี พ.ศ. 2517 นำเสนอข่าวการเมือง เศรษฐกิจ สังคม โดยเน้นกลุ่มเป้าหมายเป็นชาวจังหวัดนครราชสีมาเป็นหลัก และวางแผงจำหน่ายในจังหวัดนครราชสีมา ก่อนที่จะเปลี่ยนเป็นรายสัปดาห์ในเวลาต่อมา 

ในการเลือกตั้งเมื่อปี พ.ศ. 2550 โคราชรายวันได้รายงานข่าวและขยายตลาดออกมายังจังหวัดต่างๆ ในภาคตะวันออกเฉียงเหนือ ได้แก่ อุดรธานี, ขอนแก่น, ชัยภูมิ, บุรีรัมย์, สุรินทร์, ศรีสะเกษ, อุบลราชธานี และอำนาจเจริญ ภายใต้ชื่อ** “โคราชรายวัน ฉบับเลือกตั้งอีสาน 50”**

หลังจากนั้น เมื่อมีการเลือกตั้งขององค์กรปกครองส่วนท้องถิ่น(อปท.) ในจังหวัดต่างๆ จึงปรับชื่อใหม่เป็น **“โคราชรายวัน คนอีสาน”** เป็นหนังสือพิมพ์ราย 3 วัน นำเสนอข่าวการเมืองการปกครอง เศรษฐกิจ สิ่งแวดล้อม สุขภาพ กีฬา ภาพยนตร์ บันเทิง และท่องเที่ยว โดยเริ่มตั้งแต่ฉบับวันที่ 1 มกราคม พ.ศ. 2551 จนถึงปัจจุบัน 

**โคราชรายวัน คนอีสาน** เป็นสมาชิกสภาการหนังสือพิมพ์แห่งชาติ และ เครือข่ายบรรณาธิการหนังสือพิมพ์ภาคตะวันออกเฉียงเหนือ ได้รับรางวัลชมเชย หนังสือพิมพ์ส่งเสริมจริยธรรมวิชาชีพดีเด่น พ.ศ. 2551 ประเภทหนังสือพิมพ์ราย 3 วัน จากสภาการหนังสือพิมพ์แห่งชาติ

## เนื้อหา
มีจำนวนหน้าทั้งสิ้น 12 หน้า โดยมีรายละเอียดดังนี้ (สำรวจในเดือนธันวาคม พ.ศ. 2552)
*หน้า 1 ปกหน้า (พิมพ์สี่สี)
*หน้า 2 ข่าวต่อจากหน้า 1 (พิมพ์ขาวดำ)
*หน้า 3 บทความ-ข่าวสังคม (พิมพ์สองสี)
*หน้า 4 ข่าวย่อยเศรษฐกิจ-บทความ-จดหมายจากผู้อ่าน (พิมพ์ขาวดำ)
*หน้า 5 ปกใน (เซ็กชั่นที่ 2) (พิมพ์สี่สี)
*หน้า 6 ข่าวต่อจากหน้า 5 - ข่าวย่อย (พิมพ์สองสี)
*หน้า 7 ข่าวย่อย-เกร็ดความรู้ (พิมพ์สองสี)
*หน้า 8 รายงานพิเศษ/สัมภาษณ์พิเศษ - บทความท่องเที่ยว (พิมพ์สี่สี)
*หน้า 9 บทความ-กีฬา-ข่าวย่อย (พิมพ์ขาวดำ)
*หน้า 10 ศิลปวัฒนธรรม-ข่าวธุรกิจ (พิมพ์สองสี)
*หน้า 11 ข่าวต่อจากหน้า 1 (หรือต่อจากหน้า 2) (พิมพ์ขาวดำ)
*หน้า 12 โฆษณา (พิมพ์สี่สี)

## ดูเพิ่ม
* สภาการหนังสือพิมพ์แห่งชาติ

## อ้างอิง

หมวดหมู่:หนังสือพิมพ์ในประเทศไทย
หมวดหมู่:สังคมจังหวัดนครราชสีมา
สำนักงานคณะกรรมการการศึกษาขั้นพื้นฐาน

**สำนักงานคณะกรรมการการศึกษาขั้นพื้นฐาน** หรือ **สพฐ.** ( : OBEC) เป็นสำนักงานเลขานุการของคณะกรรมการการศึกษาขั้นพื้นฐาน มีเลขาธิการคณะกรรมการการศึกษาขั้นพื้นฐานเป็นหัวหน้าส่วนราชการและขึ้นตรงต่อรัฐมนตรีว่าการกระทรวงศึกษาธิการ โดยมีหน้าที่รับผิดชอบการจัดการศึกษาในระดับพื้นฐานตั้งแต่ระดับปฐมวัย จนถึงระดับมัธยมศึกษาตอนปลาย โดยแบ่งออกเป็น 3 ระดับ

## ประวัติ
รัฐธรรมนูญแห่งราชอาณาจักรไทย พุทธศักราช 2540 มาตรา 43 ได้บัญญัติสิทธิและเสรีภาพด้านการศึกษาของปวงชนชาวไทยไว้ว่า "บุคคลย่อมมีสิทธิเสมอกันในการรับการศึกษาขั้นพื้นฐานไม่น้อยกว่าสิบสองปีที่รัฐจะต้องจัดให้อย่างทั่วถึงและมีคุณภาพโดยไม่เก็บค่าใช้จ่าย" และในบทเฉพาะกาลมาตรา 335 (3) ได้กำหนดให้รัฐธรรมนูญประกาศใช้ ดังนั้น รัฐจะต้องดำเนินการตามที่รัฐธรรมนูญบัญญัติไว้และต้องเตรียมการให้พร้อมที่จะจัดการศึกษาขั้นพื้นฐาน 12 ปี อย่างทั่วถึง มีคุณภาพ โดยไม่เก็บค่าใช้จ่าย

พระราชบัญญัติการศึกษาแห่งชาติ พ.ศ. 2542 ซึ่งถือเป็นกฎหมายการศึกษาฉบับแรกของไทยที่กำหนดแนวทางการจัดการศึกษาขั้นพื้นฐานให้แก่ประชาชนชาวไทยให้สอดคล้องกับรัฐธรรมนูญกล่าวคือ มาตรา 10 ระบุว่า " การจัดการศึกษาต้องจัดให้บุคคลมีสิทธิและโอกาสเสมอกันในการรับการศึกษาขั้นพื้นฐานไม่น้อยกว่า 12 ปี ต้องจัดให้ทั่วถึงและมีคุณภาพโดยไม่เก็บค่าใช้จ่าย"

เพื่อเป็นการตอบสนองตามเจตนารมณ์ของรัฐธรรมนูญแห่งราชอาณาจักรไทย พุทธศักราช 2540 และพระราชบัญญัติการศึกษาแห่งชาติ พ.ศ. 2542 สำนักงานคณะกรรมการการประถมศึกษาแห่งชาติ กรมสามัญศึกษา และกรมวิชาการ จึงเป็นหน่วยงานที่จะต้องมารวมกันเป็นสำนักงานคณะกรรมการการศึกษาขั้นพื้นฐาน มีหน้าที่จัดการศึกษาขั้นพื้นฐาน 12 ปี

## หน่วยงานในสังกัด

สำนักงานคณะกรรมการการศึกษาขั้นพื้นฐาน มีหน่วยงานส่วนกลางประจำภูมิภาคต่าง ๆ ทั่วประเทศ ได้แก่ เขตพื้นที่การศึกษาประถมศึกษา จำนวน 183 เขตพื้นที่การศึกษา เขตพื้นที่การศึกษามัธยมศึกษา จำนวน 62 เขตพื้นที่การศึกษา และหน่วยงานส่วนกลาง จำนวน 20 หน่วยงาน
* สำนักอำนวยการ
* สำนักการคลังและสินทรัพย์
* สำนักติดตามและประเมินผลการจัดการศึกษาขั้นพื้นฐาน
* สำนักทดสอบทางการศึกษา
* สำนักเทคโนโลยีเพื่อการเรียนการสอน
* สำนักนโยบายและแผนการศึกษาขั้นพื้นฐาน
* สำนักบริหารงานการศึกษาพิเศษ
* สำนักบริหารงานบุคคลและนิติการ
* สำนักพัฒนาครูและบุคลากรการศึกษาขั้นพื้นฐาน
* สถาบันภาษาอังกฤษ
* สำนักบริหารงานการมัธยมศึกษา
* กลุ่มพัฒนาระบบบริหาร
* หน่วยตรวจสอบภายใน
*สำนักวิชาการและมาตรฐานการศึกษา
*สำนักบริหารงานความเป็นเลิศด้านวิทยาศาสตร์ศึกษา
*หน่วยศึกษานิเทศก์ สำนักงานคณะกรรมการการศึกษาขั้นพื้นฐาน

## รายนามเลขาธิการคณะกรรมการการศึกษาขั้นพื้นฐาน (กพฐ.)

## อ้างอิง

หมวดหมู่:กระทรวงศึกษาธิการ (ประเทศไทย)
หมวดหมู่:การศึกษาในประเทศไทย
หมวดหมู่:องค์การที่ก่อตั้งในปี พ.ศ. 2546
หมวดหมู่:หน่วยงานของรัฐบาลไทยในเขตดุสิต
คณะกรรมการศึกษาขั้นพื้นฐาน
สำนักงานเลขาธิการสภาการศึกษา

**สำนักงานเลขาธิการสภาการศึกษา (สกศ.)** () เป็นส่วนราชการระดับกรม สังกัดกระทรวงศึกษาธิการ มีหน้าที่ในการเสนอนโยบาย แผน และมาตรฐานการศึกษาของชาติที่บูรณาการศาสนา ศิลปะ วัฒนธรรมและการกีฬากับการศึกษาทุกระดับ การเสนอนโบายและแผนสนับสนุนทรัพยากรเพื่อการศึกษา และการประเมินผลการจัดการศึกษา

## ประวัติ
สำนักงานเลขาธิการสภาการศึกษา ก่อตั้งแรกในชื่อ **สำนักงานสภาการศึกษาแห่งชาติ** มีจุดเริ่มต้นมาจากแนวความคิดการจัดตั้ง **สำนักงานสภามหาวิทยาลัยแห่งชาติ**เมื่อวันที่ 14 กุมภาพันธ์ พ.ศ. 2499 ในรัฐบาลจอมพล ป. พิบูลสงคราม โดยมีความมุ่งหวังที่จะพัฒนามหาวิทยาลัยให้เป็นสถาบันผลิตบัณฑิตให้ความรู้ความสามารถในวิชาการและวิชาชีพชั้นสูง ต่อมาในปี พ.ศ. 2501 ในรัฐบาลของจอมพล สฤษดิ์ ธนะรัชต์  ได้จัดตั้ง **สภาการศึกษาแห่งชาติ** ขึ้นแทน โดยมีนายกรัฐมนตรีเป็นประธานสภาการศึกษาแห่งชาติ 

ในปี พ.ศ. 2515 คณะปฏิวัติได้จัดตั้งทบวงมหาวิทยาลัยของรัฐและสำนักงานคณะกรรมการการศึกษาเอกชนขึ้น จึงมีการกำหนดหน้าที่และแบ่งส่วนราชการที่เกี่ยวข้องใหม่ และได้เปลี่ยนชื่อ สำนักงานสภาการศึกษาแห่งชาติ เป็น **สำนักงานคณะกรรมการการศึกษาแห่งชาติ** ในสังกัดสำนักนายกรัฐมนตรี โดยให้มีหน้าที่สำคัญในงานด้านนโยบายและแผนการศึกษาทุกระดับ

ต่อมามีการปฏิรูประบบราชการในปี พ.ศ. 2545 ส่งผลให้มีการปรับโครงสร้างและอำนาจหน้าที่ของสำนักงานคณะกรรมการการศึกษาแห่งชาติ โดยมีการเปลี่ยนชื่อเป็น **สำนักงานเลขาธิการสภาการศึกษา** แล้วโอนมาสังกัดกระทรวงศึกษาธิการ มาจนถึงปัจจุบัน

## หน่วยงานในสังกัด
สำนักงานเลขาธิการสภาการศึกษา มีหน่วยงานในสังกัด 10 หน่วยงาน ได้แก่

หน่วยงานตามกฏกระทรวง
* สำนักอำนวยการ (สอ.)
* สำนักนโยบายและแผนการศึกษา (สนผ.)
* สำนักประเมินผลการจัดการศึกษา (สปศ.)
* สำนักพัฒนากฎหมายการศึกษา (สกม.)
* สำนักมาตรฐานการศึกษาและพัฒนาการเรียนรู้ (สมร.)
* สำนักวิจัยและพัฒนาการศึกษา (สวพ.)
* กลุ่มพัฒนาระบบบริหาร (กพร.)
หน่วยงานภายในสำนักงาน
* สำนักนโยบายความร่วมมือกับต่างประเทศ (สนต.)
* สำนักสื่อสารองค์กร (สสอ.)
* สำนักนโยบายการพัฒนาเด็กปฐมวัย (สนป.)
* กลุ่มงานตรวจสอบภายใน

## รายนามเลขาธิการ สกศ.

## อ้างอิง

หมวดหมู่:กระทรวงศึกษาธิการ (ประเทศไทย)
หมวดหมู่:การศึกษาในประเทศไทย
หมวดหมู่:องค์การที่ก่อตั้งในปี พ.ศ. 2449
หมวดหมู่:หน่วยงานของรัฐบาลไทยในเขตดุสิต
เลขาธิการสภาการศึกษา
สำนักงานปลัดกระทรวงศึกษาธิการ

**สำนักงานปลัดกระทรวงศึกษาธิการ** () เป็นหน่วยงานระดับกรม ในสังกัดกระทรวงศึกษาธิการ ในอดีตเป็นหน่วยงานที่มีหน้าที่รับผิดชอบงานธุรการทั่วไปของกระทรวงศึกษาธิการ แต่ภายหลังการปฏิรูประบบราชการ ในปี พ.ศ. 2545 ทำให้สำนักงานปลัดกระทรวงศึกษาธิการ ได้รวมเอากิจการของกรมการศึกษานอกโรงเรียน (กศน.) สำนักงานคณะกรรมการข้าราชการครู (กค.) สำนักงานคณะกรรมการส่งเสริมการศึกษาเอกชน (สช.) และกรมพลศึกษาบางส่วน เข้ามาไว้ด้วยกัน

กระทั่งวันที่ 19 มีนาคม พ.ศ. 2566 ราชกิจจานุเบกษาได้เผยแพร่ พระราชบัญญัติการส่งเสริมการเรียนรู้ พ.ศ. 2566 โดยมีสาระสำคัญคือการยกเลิกพระราชบัญญัติส่งเสริมการศึกษานอกระบบและการศึกษาตามอัธยาศัย พ.ศ. 2551 และยกฐานะ สำนักงานส่งเสริมการศึกษานอกระบบและการศึกษาตามอัธยาศัย เป็น กรมส่งเสริมการเรียนรู้  ซึ่งมีผลทำให้กรมดังกล่าวไม่เป็นหน่วยงานในสังกัดสำนักงานปลัดกระทรวงศึกษาธิการ โดยให้มีผลบังคับใช้ตั้งแต่ วันที่ 18 พฤษภาคม พ.ศ. 2566

## หน่วยงานในสังกัด
สำนักงานปลัดกระทรวงศึกษาธิการ มีหน่วยงานกฎกระทรวงแบ่งส่วนราชการสำนักงานปลัดกระทรวง กระทรวงศึกษาธิการ พ.ศ. 2567 ดังนี้
* สำนักอำนวยการ  
* ศูนย์เทคโนโลยีสารสนเทศและการสื่อสาร  
* สถาบันพัฒนาครูคณาจารย์ และบุคลากรทางการศึกษา  
* สำนักการลูกเสือ ยุวกาชาด และกิจการนักเรียน  
* สำนักความสัมพันธ์ต่างประเทศ  
* สำนักงานคณะกรรมการข้าราชการครูและบุคลากรทางการศึกษา  
* สำนักงานคณะกรรมการส่งเสริมการศึกษาเอกชน 
* สำนักตรวจราชการและติดตามประเมินผล 
* สำนักนโยบายและยุทธศาสตร์  
* สำนักนิติการ 

และมีหน่วยงานที่จัดตั้งขึ้นภายใน ดังนี้
* สำนักงานคณะผู้แทนถาวรไทยประจำองค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ณ กรุงปารีส ประเทศฝรั่งเศส
* กองส่งเสริมและพัฒนาการบริหารการศึกษาในภูมิภาค
* สำนักงานศึกษาธิการภาค 1 - 18
* กลุ่มตรวจสอบภายใน
* กลุ่มพัฒนาระบบบริหาร
* ศูนย์ขับเคลื่อนการศึกษาในจังหวัดชายแดนภาคใต้
* กลุ่ม ป.ย.ป. กระทรวงศึกษาธิการ
* ศูนย์ปฏิบัติการต่อต้านทุจริต กระทรวงศึกษาธิการ
* สำนักงานเลขานุการกองทุนพัฒนาเทคโนโลยีเพื่อการศึกษา
* สำนักงานศึกษาธิการจังหวัด 77 จังหวัด

## อ้างอิง

หมวดหมู่:กระทรวงศึกษาธิการ (ประเทศไทย)
หมวดหมู่:การศึกษาในประเทศไทย
หมวดหมู่:หน่วยงานภาครัฐที่ก่อตั้งในปี พ.ศ. 2435

หมวดหมู่:หน่วยงานของรัฐบาลไทยในเขตดุสิต
ปลัดกระทรวงศึกษาธิการ
เดวิด เลตเทอร์แมน

**เดวิด ไมเคิล เลตเทอร์แมน** () เกิดเมื่อวันที่ 12 เมษายน ค.ศ. 1947 เป็นพิธีกรรายการโทรทัศน์ชาวอเมริกันและเป็นดาราตลก เขาเป็นพิธีกรรายการโทรทัศน์ รายการทอล์กโชว์ช่วงมืดที่ชื่อ *Late Show with David Letterman* ออกอากาศทางช่องซีบีเอส เลตเทอร์แมนยึดรายการโทรทัศน์ช่วงมืดตั้งแต่ครั้งแรกที่ปรากฏตัวเมื่อปี ค.ศ. 1982 ในรายการ *Late Night with David Letterman* ซึ่งมีเพียงเพื่อนของเขา จอห์นนี คาร์สัน ซึ่งเป็นพิธีกรช่วงมืดยาวนานกว่าเขา

เลตเทอร์แมนยังเป็นโปรดิวเซอร์รายการโทรทัศน์และภาพยนตร์ บริษัทของเขาชื่อเวิลด์ไวด์แพนต์ ผลิตรายการของเขา เช่นเดียวกับรายการ *The Late Late Show With Craig Ferguson* เวิลด์ไวด์แพนต์ยังผลิตรายการตลกช่วงไพรม์ไทม์หลายรายการ รายการที่ประสบความสำเร็จที่สุดคือ *Everybody Loves Raymond*

## อ้างอิง

หมวดหมู่:พิธีกรรายการทอล์กโชว์ชาวอเมริกัน
รหัสโคนามิ

**รหัสโคนามิ** ในประเทศญี่ปุ่นเรียกกันว่าคำสั่งโคนามิ () เป็นรหัสที่ใช้เพื่อโกงเกมคอมพิวเตอร์ เช่น ที่ปรากฏในเกมคอนทร่า ถ้าในขณะเริ่มต้นเล่นเกม กดปุ่ม *บน บน ล่าง ล่าง ซ้าย ขวา ซ้าย ขวา B A* แล้ว จะทำให้จำนวนคนที่ตายได้ในเกม เพิ่มจาก 3 คน เป็น 30 คน

หมวดหมู่:โคนามิ
หมวดหมู่:การโกงเกม
หมวดหมู่:วิดีโอเกมมีม
หมวดหมู่:อินเทอร์เน็ตมีม

thumb|300px|รหัสโคนามิ
เบนกาบอยส์

**เบนกาบอยส์** (Vengaboys) เป็นวงแนวยูโรแดนซ์จากเนเธอร์แลนด์ จากความคิดของ 2 โปรดิวเซอร์ชาวเนเธอร์แลนด์ เวสเซล แวน ดีเพนและเดนนิส แวน เดน ดรีสเชน (หรือ แดนสกีแอนด์เดลมันโด) วงประสบความสำเร็จในยอดขายในปลายคริสต์ทศวรรษ 1990 พวกเขามี 2 ซิงเกิลอันดับ 1 ในสหราชอาณาจักรอย่างซิงเกิล  "Boom, Boom, Boom, Boom!!" และ "We're Going to Ibiza" มีซิงเกิลฮิตในสหรัฐอเมริกาติดท็อป 40 เพลง "We Like to Party" มียอดขายประมาณ 15 ล้านชุดทั่วโลก

## อ้างอิง

หมวดหมู่:กลุ่มดนตรีสัญชาติเนเธอร์แลนด์
หมวดหมู่:กลุ่มดนตรีที่ก่อตั้งในปี พ.ศ. 2540
เดอะไซน์ (เพลง)

**"เดอะไซน์"** () เป็นเพลงแนวแดนซ์-ป็อป ในปี ค.ศ. 1993 ของวงเอซออฟเบส เป็นเพลงฮิตระดับนานาชาติ ติดอันดับ 1 ไม่ติดต่อกันยาวนาน 6 สัปดาห์บนบิลบอร์ดฮอต 100 และยังติดอันดับ 2 บนชาร์ตสหราชอาณาจักร อยู่ในอัลบั้มชุด *Happy Nation*  ในแทบทุกที่ของโลกยกเว้นในอเมริกาเหนือจะใช้ชื่ออัลบั้มว่า *The Sign*

เพลงนี้ติดอันดับ 1 ของปี 1994 จากชาร์ตสิ้นปีของนิตยสารบิลบอร์ด ติดอันดับ 51 ของเพลงบนบิลบอร์ดฮอต 100 ตลอดกาล ใน 50 ปีแรกของชาร์ตฮอต 100.

เพลงนี้มีศิลปินอื่นมาทำใหม่อย่าง เดอะเมาเทนโกตส์, อะตอมิกเรย์กันแอตแทก, ทีนฮาร์ตส , วงหญิงล้วนที่ชื่อ เกิร์ลทอล์ก

## อ้างอิง

หมวดหมู่:เพลงของเอซออฟเบส
หมวดหมู่:ซิงเกิลในปี พ.ศ. 2536
หมวดหมู่:ซิงเกิลในปี พ.ศ. 2537
หมวดหมู่:ซิงเกิลอันดับ 1 ในบิลบอร์ดฮอต 100
สำนักงานคณะกรรมการข้าราชการครูและบุคลากรทางการศึกษา

**สำนักงานคณะกรรมการข้าราชการครูและบุคลากรทางการศึกษา ** (สำนักงาน ก.ค.ศ.) เป็นหน่วยงานในสังกัดสำนักงานปลัดกระทรวงศึกษาธิการ เดิมมีฐานะเป็นกรม ในสังกัดกระทรวงศึกษาธิการ ชื่อว่า **"สำนักงานคณะกรรมการข้าราชการครู"** (ก.ค.) ก่อตั้งในปี พ.ศ. 2523 ต่อมาภายหลังการปฏิรูประบบราชการในปี พ.ศ. 2545 ได้มีการยุบรวมกรมต่าง ๆ เข้าด้วยกัน ทำให้ สำนักงาน ก.ค. ถูกยุบรวมเป็น สำนักงาน ก.ค.ศ. ในสังกัดสำนักงานปลัดกระทรวงฯ ในวันที่ 21 มีนาคม 2545 

ต่อมามีคำสั่งหัวหน้าคณะรักษาความสงบแห่งชาติ ที่ 16/2560 ให้บุคคลซึ่งดำรงตำแหน่งกรรมการใน ก.ค.ศ. ตามมาตรา 7 (4) และ (5) แห่งพระราชบัญญัติระเบียบข้าราชการครูและบุคลากรทางการศึกษา พ.ศ. 2547 ที่ดำรงตำแหน่งอยู่ในวันก่อนวันที่คำสั่งนี้ใช้บังคับพ้นจากตำแหน่งกรรมการใน ก.ค.ศ. และให้ รัฐมนตรีว่าการกระทรวงศึกษาธิการ เป็นประธานคณะกรรมการสำนักงานคณะกรรมการการข้าราชการครูและบุคลากรทางการศึกษา

“สำนักงาน ก.ค.ศ.” มีหน้าที่เป็นเจ้าหน้าที่เกี่ยวกับการดำเนินงานในหน้าที่ของคณะกรรมการข้าราชการครูและบุคลากรทางการศึกษา (ก.ค.ศ.) ซึ่งเป็นองค์กรกลางบริหารงานบุคคลสำหรับข้าราชการครูและบุคลากรทางการศึกษา โดยในระดับเขตพื้นที่การศึกษา ได้มีการตั้งคณะอนุกรรมการข้าราชการครูและบุคลากรทางการศึกษาเขตพื้นที่การศึกษาชื่อย่อว่า อ.ก.ค.ศ.เขตพื้นที่การศึกษา

## อ้างอิง

## แหล่งข้อมูลอื่น
* สำนักงาน ก.ค.ศ.

หมวดหมู่:สำนักงานปลัดกระทรวงศึกษาธิการ
แฟนตาซี (เพลงมารายห์ แครี)

**"แฟนตาซี"** () เป็นเพลงที่ร่วมเขียนและโปรดิวซ์โดยนักร้องอเมริกัน มารายห์ แครีและเดฟ ฮอล สำหรับอัลบั้มชุดที่ 6 ของแครีที่ชื่อ *[[Daydream (Mariah Carey album)|Daydream]]* (1995) มีท่อนแซมเพิลของวงทอมทอมคลับ ที่ชื่อเพลง "Genius of Love" (1981) ซึ่งแต่งโดยทีน่า เวย์เมาท์, คริส แฟรนซ์, สตีเวน สแตนลีย์และเอเดรียนบีลูว์ เป็นซิงเกิลแรกของอัลบั้มออกขายในปี 1995 มีรีมิกซ์ในแบบเออเบิร์น ที่ได้แร็ปเปอร์อย่าง โอล' เดอร์ตี บัสตาร์ดมาร่วม นอกจากนั้นยังได้เข้าชิงรางวัลแกรมมี่ในสาขาศิลปินหญิงป็อปยอดเยี่ยม ถือเป็นปีที่ 6 ติดต่อกัน ปกของซิงเกิลถ่ายโดยนักถ่ายภาพแฟชั่นแนวหน้าอย่าง สตีเวน มีเซล ซิงเกิลนี้ติดอันดับ 1 ยาวนาน 8 สัปดาห์ และถือเป็นหนึ่งเพลงประจำตัวของเธอด้วย

## รูปแบบและรายชื่อเพลง
**Worldwide CD single**
#"Fantasy"
#"Fantasy" (Bad Boy with O.D.B.)

**UK #1/U.S. CD maxi-single**
#"Fantasy" (album version)
#"Fantasy" (Bad Boy fantasy)
#"Fantasy" (Bad Boy with O.D.B.)
#"Fantasy" (Bad Boy mix)
#"Fantasy" (Def club mix)

**UK CD maxi-single #2**
#"Fantasy" (MC mix)
#"Fantasy" (Puffy's mix)
#"Fantasy" (Puffy's club mix)
#"Fantasy" (The boss mix)
#"Fantasy" (Sweet dub mix)

## ชาร์ต

### ยอดขาย
{| class="wikitable" border="1"
|-
! ผู้มอบ
! ยอดขาย
! ระดับ
|-
| Australia
| 75,000+
| Platinum
|-
| France
| 200,000+
| Gold
|-
| New Zealand
| 15,000+
| Platinum 
|-
| United Kingdom
| 400,000+
| Gold
|-
| United States
| 2,000,000+
| 2x Platinum  
|-

## อ้างอิง

หมวดหมู่:เพลงของมารายห์ แครี
หมวดหมู่:เพลงที่ประพันธ์คำร้องโดยมารายห์ แครี
หมวดหมู่:ซิงเกิลในปี พ.ศ. 2538
หมวดหมู่:ซิงเกิลอันดับ 1 ในบิลบอร์ดฮอต 100
วิทยาลัยชุมชนยโสธร

**วิทยาลัยชุมชนยโสธร** () เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดตั้งขึ้นเมื่อวันที่ 8 ตุลาคม พ.ศ. 2547 ตามนโยบายการจัดตั้งสถาบันอุดมศึกษาในจังหวัดที่ขาดแคลนสถาบันอุดมศึกษา 

วิทยาลัยชุมชนยโสธร ตั้งอยู่ ณ ถนนสุวรรณภูมิ-ยโสธร ตำบลสำราญ อำเภอเมืองยโสธร จังหวัดยโสธร

## หลักสูตร
วิทยาลัยชุมชนยโสธร จัดการเรียนการสอนใน 2 ระดับ คือ ระดับอนุปริญญา และหลักสูตรระยะสั้น

## สถานที่จัดการศึกษา
* วิทยาลัยชุมชนยโสธร
* โรงเรียนเทศบาลเลิงนกทา อำเภอเลิงนกทา
* โรงเรียนค้อวังวิทยาคม อำเภอค้อวัง
* ที่ว่าการอำเภอไทยเจริญ อ.ไทยเจริญ
* โรงเรียนเทศบาล ๑ กุดชุมคุรุราษฎร์บำรุง อ.กุดชุม
* โรงเรียนมหาชนะชัย อ.มหาชนะชัย
* โรงเรียนทรายมูลวิทยา อ.ทรายมูล
* โรงเรียนป่าติ้ววิทยา อ.ป่าติ้ว
* โรงเรียนคำเขื่อนแก้ว อ.คำเขื่อนแก้ว

## แหล่งข้อมูลอื่น
* วิทยาลัยชุมชนยโสธร

ยโสธร
ชุมชนยโสธร
หมวดหมู่:สิ่งก่อสร้างในอำเภอเมืองยโสธร
เอทีบี

**อันเดร ทันเนแบร์เกอร์** () เกิดเมื่อวันที่ 26 กุมภาพันธ์ ค.ศ. 1973 ในไฟรแบร์ก รัฐซัคเซ่น ประเทศเยอรมนี เป็นดีเจชาวเยอรมนี นักดนตรีและโปรดิวเซอร์เพลงดนตรีอิเล็กทรอนิกส์แดนซ์ จากการจัดอันดับของนิตยสารดีเจ ที่จัดอันดับดีเจทั่วโลก เอทีบีอยู่ที่อันดับ 11 (ปี ค.ศ. 2009)  เขายังติดอันดับโลกอันดับ 4 ของ "The DJ List"

## อ้างอิง

หมวดหมู่:คลับดีเจ
หมวดหมู่:นักดนตรีชาวเยอรมัน
หมวดหมู่:บุคคลจากรัฐซัคเซิน
การค้าระหว่างโรมันกับอินเดีย

[thumb|400px |“เส้นทางการค้าระหว่างโรมันกับอินเดีย” ตาม “[บันทึกเส้นทางการเดินเรือในทะเลอีริทเธรียน” จากคริสต์ศตวรรษที่ 1]]
**การค้าระหว่างโรมันกับอินเดีย** () เป็นการติดต่อค้าขายโดยการขนส่งสินค้าข้ามอานาโตเลียและเปอร์เซียที่พอจะมีบ้างเมื่อเทียบกับเวลาต่อมาที่ใช้เส้นทางสายใต้ผ่านทางทะเลแดงโดยการใช้ลมมรสุม การค้าขายเริ่มขึ้นราวคริสต์ศตวรรษที่ 1 หลังจากรัชสมัยของออกัสตัสเมื่อโรมันพิชิตอียิปต์(โรมันอียิปต์)ได้จากราชวงศ์ทอเลมี เมื่อขยายดินแดนไปจนถึงลุ่มแม่น้ำไนล์ตอนเหนือแล้ว โรมันก็ไปพบกับชาติการค้าอาณาจักรอักซุม(จักรวรรดิอัคซูไมท์) บนฝั่งทะเลแดงที่ในปัจจุบันคือประเทศเอธิโอเปีย อาณาจักรอักซุมดำเนินการค้าขายกับอินเดียและอียิปต์มาเป็นเวลาหลายร้อยปีก่อนหน้านั้นแล้ว

การใช้ลมมรสุมในการช่วยเดินเรือที่ทำให้ปลอดภัยกว่าการเดินเรือเรียบฝั่งที่ริเริ่มขึ้นโดยนักเดินเรือของอาณาจักรอักซุม และต่อมาโดยชาวโรมัน อาณาจักรอักซุมถ่ายทอดความรู้ในการใช้ลมมรสุมในการเดินเรือให้กับชาวโรมัน และรักษาสัมพันธ์ไมตรีระหว่างกันอย่างปรองดองมาจนถึงกลางคริสต์ศตวรรษที่ 7 ในบางโอกาสโรมันก็ใช้การบริการของเรืออาณาจักรอักซุมในการขนส่งสินค้าด้วย เส้นทางสายนี้ช่วยทำให้มีการติดต่อค้าขายโดยตรงระหว่างราชอาณาจักรโบราณของอินเดียและโรมัน ในที่สุดเส้นทางค้าขายทางทะเลมีความสำคัญขึ้นจนมาแทนที่เส้นทางข้ามทวีปทางบกที่ใช้กันมาแต่ก่อน

การค้าขายของโรมันมักจะแวะที่รัฐทมิฬโบราณ (อินเดียใต้และประเทศศรีลังกาปัจจุบัน) เพื่อทำการค้ากับนักเดินเรือทะเลราชอาณาจักรทมิฬที่รวมทั้งราชอาณาจักรโจฬะ, ราชอาณาจักรพันด์ยัน (Pandyan Kingdom) และ ราชวงศ์เจรา (Chera Dynasty) และก่อตั้งที่ตั้งถิ่นฐานสำหรับผู้ทำการค้าขาย ที่ยังคงดำเนินอยู่ต่อมาแม้ว่าจะหลังจากการล่มสลายของจักรวรรดิโรมันตะวันตก และเลยไปจากเมื่อไบแซนไทน์สูญเสียเมืองท่าในอียิปต์และทะเลแดง ราวระหว่างปี ค.ศ. 639 ถึงปี ค.ศ. 645 การค้าก็ตกอยู่ภายใต้ความกดดันของสงครามกับอิสลาม ในคริสต์ศตวรรษที่ 7 เมื่ออัคซูมและจักรวรรดิไบแซนไทน์ยุติการมีความสัมพันธุ์ต่อกันแล้ว อาณาจักรคริสเตียนอักซุมก็เริ่มเสื่อมโทรมลง แต่ก็ยังคงอยู่รอดมาได้แม้จะได้รับความกดดันโดยกองกำลังของมุสลิมรอบข้างมาจนกระทั่งถึงคริสต์ศตวรรษที่ 11 เมื่อมาได้รับการปฏิรูปหลังจากความขัดแย้งระหว่างราชวงศ์

## อ้างอิง

## ดูเพิ่ม
* Lionel Casson, *The Periplus Maris Erythraei: Text With Introduction, Translation, and Commentary*. Princeton University Press, 1989. ISBN 0-691-04060-5.

* Chami, F. A. 1999. “The Early Iron Age on Mafia island and its relationship with the mainland.” *Azania* Vol. XXXIV.

* Miller, J. Innes. 1969. *The Spice Trade of The Roman Empire: 29 B.C. to A.D. 641*. Oxford University Press. Special edition for Sandpiper Books. 1998. ISBN 0-19-814264-1.

## ดูเพิ่ม
* เส้นทางการค้า
* จักรวรรดิอัคซูไมท์
* จักรวรรดิโรมัน
* การเดินเรือ

## แหล่งข้อมูลอื่น
* English translation of the Periplus Maris Erythraei (Voyage around the Erythraean Sea)
* BBC News: Search for India's ancient city
* Arikamedu is the ancient International Trade Centre in Ariyankuppam, Pondicherry 
* The Antiquity project

หมวดหมู่:เส้นทางการค้า
หมวดหมู่:การค้าระหว่างประเทศ
หมวดหมู่:ประวัติศาสตร์เอเชีย
หมวดหมู่:ประวัติศาสตร์ยุโรป
หมวดหมู่:สมัยโบราณ
เส้นทางสายวัว

**เส้นทางการค้าสายวัว** ( = “ถนนทหาร”,  = “ถนนวัว”) เป็นชื่อของเส้นทางโบราณ (ancient trackway) ระหว่างเดนมาร์กและชเลสวิชโฮลสไตน์ในเยอรมนีปัจจุบัน เส้นทางสายนี้เริ่มตั้งแต่ไวบอร์ก (Viborg) ไปยังเฟล็นบวร์ก (Flensburg) และต่อไปยังฮัมบวร์คที่เป็นส่วนที่เริ่มเข้าสู่ “Ochsenzoll” (ค่าธรรมเนียมวัว) และเป็นจุดที่เชื่อมต่อกับเส้นทางสายอื่น ถนนสายนี้เป็นที่รู้จักกันหลายชื่อตลอดสมัยประวัติศาสตร์ แต่ที่สำคัญๆ ที่รู้จักกันดีคือ “ถนนวัว” (Studevejen หรือ Ochsenweg)

เส้นทางสายวัวเป็นเส้นทางที่ใช้ในการค้าขาย สิ้นค้าที่สำคัญบนเส้นทางสายนี้คือ สัตว์เลี้ยง และที่รองลงมาคืออำพัน หนังสัตว์ น้ำผึ้ง และขนสัตว์ที่ส่งลงไปทางใต้ ขากลับขึ้นไปทางเหนือก็เป็นโลหะ แก้ว และอาวุธ เป็นเส้นทางที่มักจะไม่ได้ใช้สอยในทางการทหาร แต่กระนั้นก็ยังมีการสร้างป้อมเป็นระยะๆ ระหว่างทาง 

เส้นทางสายนี้มาหมดความสำคัญลงในสมัยไวกิงเมื่อการส่งสินค้าทางน้ำมีความสะดวกกว่า เมืองก็หันไปตั้งกันตามริมฝั่งทะเลแทนที่รายตามเส้นทางบกเดิม

## อ้างอิง

## ดูเพิ่ม
* เส้นทางการค้า 

หมวดหมู่:เส้นทางการค้า
หมวดหมู่:การค้าระหว่างประเทศ
หมวดหมู่:ประวัติศาสตร์เดนมาร์ก
หมวดหมู่:ชเลสวิชโฮลสไตน์
สำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา

**สำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา** หรือ **สกสค.** () เป็นองค์การมหาชน นิติบุคคลในกำกับของกระทรวงศึกษาธิการ จัดตั้งขึ้นตามพระราชบัญญัติสภาครูและบุคลากรทางการศึกษา พ.ศ. 2546 เมื่อวันที่ 12 มิถุนายน พ.ศ. 2546 มีหน้าที่ความรับผิดชอบในการบริหารงานของสำนักงาน ปฏิบัติภารกิจเกี่ยวกับการดำเนินงานสวัสดิการ สวัสดิภาพ สิทธิประโยชน์เกื้อกูลอื่น และความมั่นคงของผู้ประกอบการวิชาชีพทางการศึกษา และผู้ปฏิบัติงานด้านการศึกษา

## หน่วยงานในสังกัด
สำนักงาน สกสค. มีหน่วยงานในสังกัด จำนวน 10 หน่วยงาน และสำนักงาน สกสค.จังหวัด 75 จังหวัด
* องค์การค้าของ สกสค.
* สำนักส่งเสริมการลงทุนและจัดหาผลประโยชน์
* ศูนย์พัฒนาคุณภาพชีวิตครู
* สำนักอำนวยการ
* สำนักนโยบายและยุทธศาสตร์
* สำนักการคลัง
* สำนักบริหารงานบุคคล
* สำนักสวัสดิการครู
* สำนักสวัสดิภาพครู
* สำนักบริหารสินทรัพย์
* สำนักกฎหมายและคุ้มครองสิทธิครู
* สำนักงาน สกสค. จังหวัด
* หน่วยตรวจสอบภายใน

## เชิงอรรถ
### หมายเหตุ

### อ้างอิง

## แหล่งข้อมูลอื่น
* 

หมวดหมู่:กระทรวงศึกษาธิการ (ประเทศไทย)
หมวดหมู่:องค์การมหาชน
หมวดหมู่:องค์การที่ก่อตั้งในปี พ.ศ. 2546
หมวดหมู่:หน่วยงานของรัฐบาลไทยในเขตดุสิต
เส้นทางการค้าระหว่างวารันเจียนและกรีก

[thumb|350px|แผนที่แสดงเส้นทางการค้าหลักของ[วารันเจียนที่รวมทั้ง: เส้นทางการค้าสายโวลกา (สีแดง) และเส้นทางการค้าระหว่างวารันเจียนและกรีก (สีม่วง) เส้นทางสายอื่นที่ใช้ระหว่างคริสต์ศตวรรษที่ 8 จนถึง 11 เป็นสีส้ม]]
**เส้นทางการค้าระหว่างวารันเจียนและกรีก** (, ) เป็นเส้นทางการค้าที่เชื่อมระหว่างสแกนดิเนเวีย, เคียฟรุส และ จักรวรรดิไบแซนไทน์ เส้นทางนี้ทำให้พ่อค้าสามารถเดินทางติดต่อค้าขายโดยตรงได้กับจักรวรรดิไบแซนไทน์และทำให้เกิดการตั้งถิ่นฐานกันขึ้นในบริเวณที่ปัจจุบันคือเบลารุส รัสเซีย และยูเครน

เส้นทางเริ่มต้นที่ศูนย์กลางการค้าในสแกนดิเนเวียเช่นแบร์คา, เฮเดบี และ ก็อตแลนด์ ข้ามทะเลบอลติกเข้าไปยังอ่าวฟินแลนด์ และเดินตามลำแม่น้ำเนวาไปยังทะเลสาบลาโกดา จากนั้นก็ตามขึ้นแม่น้ำโวลคอฟ (Volkhov River) ผ่านเมือง สตารายาลาโดกา (Staraya Ladoga) และ เวลิคีโนฟโกรอด (Velikiy Novgorod) ข้ามทะเลสาบอิลเมน ตามลำน้ำแม่น้ำโลวัต จากแม่น้ำโลวัตก็ต้องบรรทุกทางบกไปยังแม่น้ำนีเพอร์ไม่ไกลจากกเนซโดโว (Gnezdovo)  สายที่สองเริ่มจากทะเลบอลติกไปยังแม่น้ำนีเพอร์ทางดวินาตะวันตก (Daugava) และตามแม่น้ำคาพลยา (Kasplya River) ไปยังกเนซโดโว ตามลำแม่น้ำนีเพอร์เส้นทางต้องข้ามจุดที่น้ำเชี่ยวจัดหลายจุดและผ่านเคียฟ และหลังจากเข้าสู่ทะเลดำแล้วก็เดินทางตามฝั่งตะวันตกไปยังคอนสแตนติโนเปิล

## ประวัติ
เส้นทางการค้าจากวารันเจียนไปยังกรีกกล่าวถึงเป็นครั้งแรกใน “พงศาวดารฉบับหลักของรัสเซีย” ในคริสต์ศตวรรษที่ 12 แต่อันที่จริงแล้วการกล่าวถึงเส้นทางการค้าสายนี้มีมาตั้งแต่ก่อนหน้านั้นแล้วในคริสต์ศตวรรษที่ 9 เมื่อไบแซนไทน์กล่าวถึงผู้ที่เข้ามาตั้งถิ่นฐานใหม่ที่เรียกว่า “วารันเจียน” แม้ว่าคำนี้อาจจะหมายถึงไวกิงสำหรับบางคนแต่สำหรับไบแซนไทน์หมายถึงผู้ที่มาจากสแกนดิเนเวียและผู้ที่เกี่ยวข้องที่ตั้งถิ่นฐานอยู่ในบริเวณที่ปัจจุบันคือรัสเซีย

เส้นทางสายนี้อาจจะเริ่มก่อตั้งขึ้นราวปลายคริสต์ศตวรรษที่ 8 หรือต้นคริสต์ศตวรรษที่ 9 เมื่อนักสำรวจวารันเจียนพยายามเสาะหาที่ปล้นสดมใหม่และเพื่อหาแหล่งค้าทาสและสินค้าอื่นๆ เส้นทางกลายมามีความสำคัญมากขึ้นในคริสต์ศตวรรษที่ 10 จนกระทั่งต้นคริสต์ศตวรรษที่ 11 พร้อมๆ กับเส้นทางสายโวลกา และ เส้นทางการค้าระหว่างชาวคาร์ซาร์กับชาวเยอรมัน (Trade route from the Khazars to the Germans)

ตามคำกล่าวของจักรพรรดิคอนสแตนตินที่ 7 กลุ่มชนคริวิคและกลุ่มอื่นๆ ขึ้นอยู่กับการเดินทางขึ้นล่องไปยังเมืองต่างๆ ตามลำแม่น้ำโดยเรือขุดของเคียฟที่บรรทุกผู้โดยสารได้ลำละประมาณ 30 ถึง 40 คน เรือเหล่านี่แล่นตามแม่น้ำแม่น้ำนีพเพอร์ขึ้นไปยังเคียฟ เพื่อนำไปขายให้แก่วารันเจียนผู้สร้างเสริมให้เหมาะแก่การบรรทุกสินค้า

## อ้างอิง

## ดูเพิ่ม
* เส้นทางการค้า

หมวดหมู่:เส้นทางการค้า
หมวดหมู่:การค้าระหว่างประเทศ
หมวดหมู่:ประวัติศาสตร์ยุโรป
หมวดหมู่:สมัยกลาง
หมวดหมู่:จักรวรรดิไบแซนไทน์
หมวดหมู่:จักรวรรดิเคียฟรุส
หมวดหมู่:สแกนดิเนเวีย
เส้นทางสายอำพัน

thumb|300px |“เส้นทางการค้าสายอำพัน”
**เส้นทางสายอำพัน** () เป็นเส้นทางการค้าสายโบราณสำหรับการขนส่งอำพัน เส้นทางการค้าสายอำพันเป็นเส้นทางบกและทางน้ำที่เชื่อมระหว่างยุโรปและเอเชีย และจากตอนเหนือของยุโรปไปยังทะเลเมดิเตอร์เรเนียน

อำพันเป็นสิ่งสำคัญที่ใช้ในการตกแต่งที่ขนส่งจากฝั่งทะเลเหนือและทะเลบอลติกข้ามแผ่นดินใหญ่ยุโรปตามลำแม่น้ำวิสทูรา (Vistula River) และ แม่น้ำนีพเพอร์ ไปยังอิตาลี, กรีซ, ทะเลดำ และอียิปต์เป็นเวลาหลายพันปีมาแล้วและเป็นเวลานานหลังจากนั้น

ในสมัยโรมันเส้นทางสายหลักแล่นลงมาทางใต้จากฝั่งทะเลบอลติกในภูมิภาคปรัสเซีย ฝ่าดินแดนโบอิอิ (สาธารณรัฐเช็ก  และ สโลวาเกียปัจจุบัน) ไปยังตอนต้นทะเลเอเดรียติก อำพันจากฝั่งทะเลบอลติกพบในที่ฝังพระศพของฟาโรห์ตุตันคามุน และถูกส่งจากทะเลเหนือไปเครื่องสักการะยังเทวสถานอพอลโลที่เดลฟี จากทะเลดำอำพันก็ถูกส่งต่อไปยังเอเชียโดยเส้นทางสายไหมซึ่งเป็นเส้นทางการค้าสายโบราณอีกสายหนึ่ง

จุดเริ่มต้นของเส้นทางอยู่ที่เมืองคอพและทรูโซในภูมิภาคปรัสเซียเดิมบนฝั่งทะเลบอลติก เส้นทางการค้าสายอำพันอาจจะมีส่วนช่วยในการสร้างความรุ่งเรืองของวัฒนธรรมของยุคสัมฤทธิ์นอร์ดิก (Nordic Bronze Age) ในสแกนดิเนเวียโดยการนำอิทธิพลของเมดิเตอเรเนียนเข้ามายังประเทศต่าง ๆ ทางตอนเหนือสุดของยุโรป บางครั้งแคว้นคาลินินกราด ก็เรียกว่า “Янтарный край” หรือ “บริเวณอำพัน”

## อ้างอิง

## ดูเพิ่ม
* เส้นทางการค้า 
* อำพัน 

หมวดหมู่:เส้นทางการค้า
หมวดหมู่:การค้าระหว่างประเทศ
หมวดหมู่:ประวัติศาสตร์ยุโรป
หมวดหมู่:ประวัติศาสตร์โปแลนด์
หมวดหมู่:ปรัสเซีย